Rapport fil-qosor tal-ħidma ta’ konsultazzjoni rigward il-Proposta għal Direttiva tal-Parlament Ewropew u tal-Kunsill dwar it-Tnaqqis tal-Impatt ta’ Ċerti Prodotti tal-Plastik fuq l-Ambjent

1. Introduzzjoni

L-attivitajiet ta’ konsultazzjoni deskritti hawn esprimew il-fehmiet, it-tħassib u l-ideat ta’ diversi partijiet ikkonċernati dwar l-aħjar mezz kif jinkiseb tnaqqis taż-żibel fil-baħar, b’mod partikolari dak li joriġina minn plastiks li jintużaw darba biss (Single-Use Plastics - SUP) u minn irkaptu tas-sajd abbandunat, mitluf jew inkella skartat (abandoned, lost or otherwise discarded fishing gear - ALDFG). Ir-riżultati kkontribwew għall-Istrateġija tal-Kummissjoni għall-Plastiks u għall-Valutazzjoni tal-Impatt dwar il-plastiks li jintużaw darba biss u l-irkaptu tas-sajd.

2. Approċċ tal-konsultazzjoni u inklużjoni ta’ sorsi ta’ informazzjoni oħrajn

L-approċċ tal-konsultazzjoni kien jinkludi:

·Żewġ workshops mal-partijiet ikkonċernati dwar il-plastiks li jintużaw darba biss fis-16 ta’ Ġunju u fl-14 ta’ Settembru 2017;

·Konsultazzjoni miftuħa/osservazzjonijiet dwar il-Valutazzjoni tal-Impatt tal-Bidu;

·Intervisti/konsultazzjoni ad hoc mal-partijiet ikkonċernati;

·Special Eurobarometer 468 (EC, 2017) u Flash Eurobarometer 388 (EC, 2014);

·Konsultazzjoni Pubblika Online (OPC) “Reducing marine litter: action on single-use plastics and fishing gear”, li saret bejn il-15 ta’ Diċembru 2017 u t-12 ta’ Frar 2018;

·Konferenza tal-Partijiet Ikkonċernati “Reinventing Plastics” li saret fis-26 ta’ Settembru 2017, b’sessjoni speċifika fuq iż-żibel fil-baħar u l-plastiks li jintużaw darba biss;

·Konferenza tal-Pjattaforma tal-Partijiet Ikkonċernati dwar l-Ekonomija Ċirkolari tal-2018 fl-20 ta’ Frar, li inkludiet sessjoni dwar iż-żibel fil-baħar.

3. Sinteżi tar-riżultati tal-konsultazzjoni mal-partijiet ikkonċernati

3.1 Il-konferenzi u l-workshops tal-partijiet ikkonċernati

Il-parteċipanti fil-workshops tal-partijiet ikkonċernati dwar il-plastiks li jintużaw darba biss qablu b’mod ġenerali li oġġetti kklassifikati bħala plastiks li jintużaw darba biss, għandhom jissodisfaw il-kriterji li ġejjin (b’xi eċċezzjonijiet): prevalenza f’ambjent tal-baħar; fażi qasira ta’ użu; konsum predominanti barra mid-dar u; eżistenza ta’ alternattivi li jistgħu jerġgħu jintużaw jew li mhumiex tal-plastik.

Ġew identifikati l-kawżi ewlenin ta’ tnixxija ta’ plastiks li jintużaw darba biss inklużi livelli baxxi ta’ użu mill-ġdid u livelli baxxi ta’ riċiklaġġ, id-disinn tal-prodotti, il-materjali u l-imġiba tal-konsumatur. Nuqqas ta’ miżuri regolatorji jistgħu jitqiesu bħala kawża ewlenija.

Ġew diskussi miżuri regolatorji u volontarji inklużi: inċentivi għall-produtturi u l-konsumaturi (finanzjarji u ta’ mġiba); ġbir aħjar tal-iskart tal-plastik; standards, projbizzjonijiet u obbligi introdotti fid-disinn tal-prodott u fir-rappurtar dwar l-iskart. Dawk li wieġbu kienu favur mira ta’ prevenzjoni tal-iskart fl-UE kollha u kooperazzjoni mal-partijiet ikkonċernati sabiex jiġi żviluppat approċċ olistiku għall-plastiks li jintużaw darba biss. Miżuri potenzjali oħra kienu jinkludu l-emendar tad-Direttiva Qafas dwar l-Iskart, ikkomplementat bit-tħaris imsaħħaħ tal-ġerarkija tal-iskart, bl-akkwist pubbliku ekoloġiku u bi ftehimiet volontarji.

Id-diskussjonijiet dwar il-miżuri tal-limitazzjonijiet enfasizzaw li: